Napoleon Balili Sipalay

**Napoleon Balili Sipalay jr.** O.P. (født 1970) er en filippinsk ordensgeistlig og katolsk biskop av Alaminos.
## Liv og virke
### Bakgrunn
Napoleon Sipalay sluttet seg til dominikanerordenen i 1988 og avla løftene den 8. juni 1991. Han studerte ved *Philippine Dominican Centre of Institutional Studies* og fikk grader i filosofi og teologi fra University of Santo Tomas i Manila. Han videreutdannet seg innen gudviet liv ved *Institute of Consecrated Life in Asia* i Quezon City. 
### Prest
Den 5. april 1997 ble han presteviet.

Etter ordinasjonen virket han fra 1996 til 2000 med opplæring av neste generasjon av ordenen i den dominikanske ordensprovins på Filippinene. Fra 2001 til 2006 var han novisemester i Manaoag.

Fra 2006 til 2015 var han misjonær i bispedømmet Kandy på Sri Lanka. I løpet av denne tiden var han også foreleser ved det nasjonale presteseminar i Sri Lanka. Han var også superior for den dominikanske misjon i bispedømmet Kandy fra 2006 til 2009. 

Fra 2015 til 2016 var han prior for dominikanerklosteret ved *Rosary Basilica* i Manaoag. Fra 2016 til 2021 var han provinsial i den dominikanske provinsen med base i Quezon City og visekansler ved *University of St. Thomas Aquinas* i Manila. Fra 2017 til 2021 var han også medlem av forstanderskapet til forskjellige dominikanske institusjoner på Filippinene. Fra og med 2021 var han åndelig leder ved *Central Seminary* ved *University of St. Thomas Aquinas* og president for pastoralrådet og medlem av stabsrådet i ordenens provins.

### Biskop av Alaminos
Pave Frans utnevnte ham til biskop av Alaminos den 28. januar 2024. Han ble ordinert til biskop av erkebiskopen av Lingayen-Dagupan, Socrates Buenaventura Villegas, den 18. mars samme år i Rosenkransbasilikaen i Manaoag. Medkonsekratorer var Fidelis B. Layog, hjelpebiskop i Lingayen-Dagupan og apostolisk administrator av Alaminos under den mer enn fire år lange vakansen der, samt biskopen av Urdaneta, Jacinto Agcaoili Jose. Innsettelsen i Alaminos fant sted dagen etter.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1991) *1877
* Kardinal Giovanni Cagliero (1838-1926) *1884
* Erkebiskop Guglielmo Piani (1875-1956) *1922
* Erkebiskop José María Cuenco (1885-1872) *1942
* Biskop Antonio Floro Frondosa (1909-1993) *1952
* Kardinal Jaime Lachica Sin (1928-2005) *1967
* Erkebiskop Socrates B. Villegas (1960-) *1985
* Biskop *Napoleon Balili Sipalay* (1970-) *2016

## Referanser